== Solsystemets og Jordens dannelse ==
=== Solsystemets dannelse ===
{{Uddybende|Solsystemets dannelse og udvikling|Solens dannelse og udvikling}}
[[Fil:Protoplanetary-disk.jpg|thumb|En tegners opfattelse af en [[protoplanetarisk skive]].]]
[[Solsystem]]et og Jorden dannedes oprindeligt fra en stor roterende sky af [[kosmisk støv]] og [[gas]]arter, [[urtågen]]. Skyen bestod af [[brint]] og [[helium]], som var produceret ved [[Big Bang]], samt tungere [[grundstof]]fer, som [[supernova]]er havde dannet og sendt ud i rummet. For omkring 4,6 milliarder år siden begyndte urtågen at trække sig sammen, muligvis som følge af en [[trykbølge]] fra en nærliggende [[stjerne]], der eksploderede som en supernova. Trykbølgen tilførte urtågen et [[drejningsmoment]], og efterhånden som dens rotation [[acceleration|accelererede]], fik kombinationen af [[Gravitation|tyngdekraft]] og [[inerti]] den til at flade ud til en [[protoplanetarisk skive]], vinkelret på rotationsaksen. Hovedparten af massen koncentreredes i skivens midte og begyndte at varmes op, mens små [[perturbation (astronomi)|perturbationer]] som følge af sammenstød og virkningen af vinkelmomentet medførte, at der forskellige steder i skiven dannedes begyndende [[protoplanet]]er med diametre på op til flere kilometer.
Geologi